text: Umroknað til GWh, var samlaða orkunýtslan í Føroyum í 2021 3978 GWh í mun til 3833 GWh í 2020 Vøksturin var sostatt 145 GWh ella 3,8%.
text: #000000
text: Orkukeldur Vinstrumegin í myndini síggjast orkukeldurnar, sum eru olja, vatn, vindur, burturkast, biogass og orka sum hitapumpur taka frá umhvørvinum. Nógv tann størsti parturin av samlaðu orkunøgdini, 91,4% kemur frá olju. Eisini sæst, at orka brúkt á sjónum er 44,4% og orka brúkt á landi er 55,6%.
text: #000002
text: Orkunýtsla Høgrumegin í myndini sæst orkunýtslan. Myndin vísir, hvussu orkunýtslan er býtt millum brúkarabólkar. Orka til upphiting kemur bæði frá olju, hitapumpum og fjarhita, men parturin frá olju er nógv størstur, heili 88%.
text: #000003
text: Elframleiðsla Elframleiðslan var íalt 424 GWh. Framleiðsla úr grønum orkukeldum var 38% og úr olju 62%. Tað er vert at nevna tvey nýggj grøn framleiðsluverk, sum í 2021 fyri fyrstu ferð framleiddu alt árið. Annað er vindmyllulundin í Porkerishaganum og hitt er biogassverkið hjá Førka. Øll elframleiðslan hjá Førka, 7,5 GWh fór beint á elnetið, meðan bara 7,7 GWh av framleiðsluni í Porkerishaganum fekst til høldar. Mest møgulig framleiðsla har kundi verið 19,6 GWh. Hesi bæði verkini hava spart SEV íalt um 3000 tons av olju í 2021.
text: #000004
text: Oljuriknu verkini framleiddu 263 GWh av elorku og 348 GWh fóru út við roykinum og kølivatninum á verkunum hjá SEV á Sundi, í Vági og norðuri á Strond.
text: #000005
text: Hitapumpur brúktu 23 GWh av elorku, tóku 55 GWh úr umhvørvinum og lótu 78 GWh til upphiting.
text: #000006
text: Oljukostnaður Samlaði oljuinnflutningurin í 2021 var 312.787 tons fyri 1340 milliónir krónur. Til samanberingar var innflutningurin 300.971 tons fyri 930 milliónir krónur í 2020. Oljunýtslan til elframleiðslu vaks eisini. Í 2021 var oljunýtslan 54.116 tons, sum er 2576 tons meir enn í 2020, tá nýtslan var 51.540 tons. Í 2021 kostaði oljan til elframleiðslu 183,7 milliónir krónur í mun til 164,4 milliónir krónur í 2020.
text: #000007
text: Gongdin í orkuframleiðslu og orkunýtslu seinastu seks árini.
text: #000008
text: Myndin vísir gongdina í orkunøgdum fyri hvørja orkukeldu sær og samlaðu orkunøgdina í tíðarskeiðinum 2016 til 2021. Samlaði vøksturin í tíðarskeiðinum er 24%, og stavar serliga frá vøkstri í oljunýtslu á sjónum (31%) og á landi (18%). Eisini er stórur lutfalsligur vøkstur í nøgdini av burturkasti (16%) og í orku úr umhvørvinum (49%), men hesin vøkstur munar tó minni í samlaðu myndini enn vøksturin í oljunýtslu.
text: #000009
text: Tað eru nógvar grundir til hesa gongdina, sum ikki skulu greinast her, men viðmerkjast kann, at vøksturin í fólkatali frá 2016 til 2021 hevur verið 7% og vøksturin í BTÚ umleið 12%.
text: #000010
text: Gongdin í elframleiðsluni seinastu seks árini
text: #000011
text: Myndin vísir gongdina í elframleiðslu frá 2016 til 2021. Eisini á hesum økinum er stórur vøkstur. Samlaði vøksturin hetta seks ára tíðarskeiðið er 34%. Nærum allur vøksturin verður nøktaður við meiri framleiðslu úr olju. Oljunýtslan er vaksin heili 68%. Framleiðslan úr vatni og vindi hevur verið nøkunlunda støðug, meðan nýggja biogassverkið hevur gjørt mun við 7,5 GWh í 2021.
text: #000012
text: Um tú hevur spurningar ella viðmerkingar ert tú vælkomin at ringja til Umhvørvisstovuna, telefon 342400, ella at senda okkum ein teldupost us@us.fo
text: #000013
text: Stórar broytingar á veg í føroysku elskipanini
text: #000015
text: Fá alt tað nýggjasta frá Umhvørvisstovuni við.
text: #000016
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000017
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000018